Diari Oficial de la Generalitat Valenciana


Sumari del DOGV 6787, del 01-06-2012 (2012/5438)

Convocatòria d'Assemblea General ordinària.
-------------------------------------------

### Dades del document

Número de DOGV
:   6787

Data del DOGV
:   01-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5438


Organisme emissor
:   Caixa Rural San Vicente Ferrer de la Vall d'Uixó, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2012/5438]  
En compliment de l'acord adoptat pel Consell Rector d'aquesta societat cooperativa i de conformitat amb el legal i estatutàriament establit, es convoca tots els socis de l'entitat per a celebrar Assemblea General ordinària, el pròxim dimecres dia 20 juny de 2012 a les 20.30 hores en primera convocatòria i a les 21.00 hores en segona, en aquesta ciutat, als salons Passarel·la situats a l'avinguda Europa, número 3, a fi de tractar els punts del següent  
  
Ordre del dia  
1. Examen de la gestió social. Aprovació, si s'escau, dels comptes anuals corresponents a l'exercici econòmic tancat el 31 de desembre de 2011 (balanç, compte de pèrdues i guanys, estats de fluxos d'efectiu, estat de canvis en patrimoni net, memòria, informe de gestió i informe d'auditoria).  
2. Proposta sobre distribució d'excedents de l'exercici.  
3. Retribució a pagar a les aportacions voluntàries incorporades al capital social.  
4. Aprovació, si s'escau, de la liquidació del pressupost d'ingressos i despeses del fons de formació i promoció cooperativa de l'exercici 2011 i pla d'inversions i despeses d'aquest fons per a l'exercici en curs.  
  
5. Adhesió d'aquesta Caixa Rural al grup cooperatiu consolidable d'entitats de crèdit Cajas Rurales Unidas (Grup CRU) del que és entitat capçalera l'entitat Cajas Rurales Unidas, Sociedad Cooperativa de Crédito i subscripció del seu contracte regulador. Adopció, si escau, dels acords complementaris que pogueren ser necessaris derivats de la incorporació al Grup Cooperatiu CRU. Proposta d'autorització al Consell Rector per a l'execució dels acords contemplats en aquest apartat.  
  
6. Informació i aprovació, si s'escau, de la proposta de modificació dels següents articles dels Estatuts Socials: article 14 «Conseqüències econòmiques de la baixa»; article 16 «Capital social»; respecte als requisits exigibles per al reemborsament de les aportacions a capital social. S'incorpora un nou capítol VI, titulat «Del grup cooperatiu Cajas Rurales Unidas i de l'entitat capçalera», que contindrà tres articles, números 61 a 63, tots dos inclusivament, amb la següent denominació: «Integració en el grup i règim jurídic»; «Funcions de l'entitat capçalera»; i «Competències delegades per la Caixa en l'entitat capçalera», amb renumeració dels actuals capítols i articles immediatament següents sense modificació del seu contingut. Introducció d'una nova disposició addicional segona i renumeració de l'actual disposició addicional.   
  
7. Opció per l'aplicació, juntament amb la resta d'entitats del grup cooperatiu consolidable d'entitats de crèdit Caixes Rurals Unides (Grup CRU), del règim de consolidació fiscal regulat en el capítol VII del títol VII del Text Refós de la Llei de l'Impost de Societats, per al primer exercici fiscal que siga factible i/o aconsellable en vista de les circumstàncies concurrents, i per als següents.  
8. Revocació dels actuals auditors i nomenament de nous auditors de comptes de l'entitat.  
9. Informació sobre la dissolució de la Federació de Caixes Rurals Cooperatives de Crèdit Valencianes.  
10. Autorització expressa al Consell Rector per a procedir a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar aquests acords, facultant-li per a la interpretació, aplicació i desenvolupament dels quals ho precisaren, fins i tot l'esmena d'aquests, així com per al compliment de tots els requisits puguen resultar legalment exigibles o estigues imposats per les autoritats supervisores per a la seua completa eficàcia.  
11. Suggeriments i preguntes al Consell Rector.  
12. Decisió sobre l'aprovació de l'acta. Designació de socis a aquest efecte.  
  
La Vall d'Uixó, 21 de maig de 2012.- El president: Vicente Pallardó Aragó.  
Nota. Conforme a la legalitat vigent, els comptes anuals, l'informe de gestió, l'informe d'auditoria, i els altres documents referents a les restants propostes sobre les quals ha de decidir l'Assemblea, es troben a la disposició dels socis en el domicili social de l'entitat durant l'horari d'atenció al públic i fins al dia de la celebració de l'Assemblea inclusivament, tenint els socis així mateix, dret a rebre gratuïtament, prèvia sol·licitud per escrit, còpia dels indicats documents.